
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 695 τ.μ. στη θέση «Πα- 
λαμήδι» της περιφέρειας Ζευγολατειού του Νομού Κορινθίας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 


Χολαργού (Ν. Αττικής). 2 

ΑΠΟΦΑΣΕΙΣ 

Τροποποίηση ρυμοτομικού σχεδίου Αγίας Βαρβάρας με τον καθορι¬ 
σμό χώρου σχολείου στο Ο.Τ. 679. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 623 (1) 

Κήρυξη ως αναδασωτέας έκτασης εμβαδού 695 τ.μ. στη θέση «Παλα- 
μήδι» της περιφέρειας Ζευγολατειού του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1, 


β) του άρθρου 38 παρ. 1. 

3. Τις διαταγές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80. 

4. Την αριθ. 395/13.3.92 απόφαση εκχωρήσεως αρμοδιοτήτων 
Νομάρχη Κορινθίας στον αναπληρωτή Δ/ντή Δασών Ν. Κορινθίας. 

5. Την αριθ. 1400/31.3.92 πρόταση του Δασαρχείου Κορίνθου από 
την οποία προκύπτει ότι η έκταση που αναφέρεται στο θέμα είχε, κατά 
το χρόνο της αποψιλώσεώς της που έγινε από τον Κωτσάκο Κων/νο 
του Παναγιώτη κάτοικο Ζευγολατειού Κορινθίας, δασικό χαρακτήρα, 
κατά την έννοια του Νόμου και ως εκ τούτου επιβάλλεται η κήρυξή της 
ως αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατάσταση, με φυ¬ 
σική ή τεχνική αναγέννηση, της δασικής βλάστησης που καταστράφηκε 
από εκχέρσωση, τη Δημόσια δασική έκταση εμβαδού εξακοσίων ενενή¬ 
ντα πέντε τετραγων. μέτρων που βρίσκεται στη θέση Παλαμήδι της πε¬ 
ριφέρειας της Κοινότητας Ζευγολατειού του Νομού Κορινθίας και προσ¬ 
διορίζεται από τα στοιχεία Α, Β, Γ, Δ, Ε, Ζ, Η, Α, όπως φαίνονται στο 
συνημμένο διάγραμμα, το οποίο αποτελεί αναπόσπαστο μέρος της απο- 
φάσεως αυτής και έχει όρια: 

Ανατολικά: Με δημόσιο δρόμο και ελαιώνα Παναγιώτη Κ. Κωτσά- 
κου. . ' 

Δυτικά: Με καμμένη δημόσια δασική έκταση. 

Βόρεια: Με αγροτικό δρόμο και δημόσια δασική έκταση. 

Νότια: Με ελαιώνα Παναγιώτη Κ. Κωτσάκη. 

Η απόφαση αυτή ισχύει από της κοινοποιήσεώς της αρμοδίως (άρθρο 
41 Ν. 998/79) και προ της δημοσιεύσεώς της στην Εφημερίδα της Κυ- 
βερνήσεως (άρθρο 37 Ν. 3200/55). 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 8 Απριλίου 1992 

Με εντολή Νομάρχη 
Ο Αναπληρωτής Δ/ντής Δασών 
ΕΛ. ΜΕΛΕΤΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Χολαργού 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ.» (Α’ 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 Π. 
Δ/γμα (Δ’ 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1556/ 
1985 «Κυβέρνηση και Κυβερνητικά Όργανα» (Α’ 137). 

5. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

6. Την 30969/19.6.1991 αίτηση των Ιωάννη και Αλεξάνδρας Συ- 
καρά. 

7. Την 479/28.8.1991 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

8. Την 30969/18.9.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε με το από 8.6.1990 Π. Δ/γμα (Δ' 350) από δια¬ 
τηρητέο (βαρυνόμενο) ακίνητο, που βρίσκεται εντός του ρυμοτομικού 
σχεδίου του Δήμου Πειραιά και επί της οδού Αλκιβιάδου αρ. 104 και 
για το οποίο έχει εκδοθεί ο 2057/29.3.1991 ονομαστικός τίτλος δι¬ 
καιώματος στο όνομα Ιωάννη Συκαρά και Αλεξάνδρας Συκαρά σε «άλλο 
ακίνητο (ωφελούμενο) που βρίσκεται εντός του ρυμοτομικού σχεδίου του 


Δήμου Χολαργού (Ν. Αττικής) και επί των οδών Αγαμέμνονος 22 και 
Βουτσινά 105, φερόμενο ως ιδιοκτησία των ιδίων, όπως το ωφελούμενο 
ακίνητο φαίνεται με στοιχεία Α,Β,Γ,Δ,Α στο σχετικό πρωτότυπο διά¬ 
γραμμα σε κλίμακα 1:200, που θεωρήθηκε από τον προϊστάμενο της 
Διεύθυνσης Τοπογραφικών Εφαρμογών με την 7837/1992 πράξη του 
και που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική επιφάνεια η οποία δύναται να δομηθεί στο ωφελούμενο ακί¬ 
νητο επί πλέον της επιτρεπόμενης βάσει των ισχυόντων στην περιοχή 
όρων δόμησης 202,53 τ.μ. που αντιστοιχεί σε 438,945 τ.μ. του βαρυ- 
νομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 778,98 τ.μ. 

β. Ποσοστό κάλυψης: 24,5%. 

γ. Συντελεστής δόμησης: 1,46. 

δ. Μέγιστο επιτρεπόμενο ύψος: 20,5 μ. 

ε. Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμρκα 1:100, που θεωρήθηκε 
από τον προϊστάμενο της Διεύθυνσης Τοπογραφικών Εφαρμογών με 
την 7837/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρούται ο 2057/29.3.1991 τίτλος δικαιώματος μεταφοράς συ¬ 
ντελεστή δόμησης στο όνομα Ιωάννη Συκαρά και Αλεξάνδρας Συκαρά. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Μαρτίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΙ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ, οικ. 6014/428 (3) 

Τροποποίηση ρυμοτομικού σχεδίου Αγίας Βαρβάρας με τον καθορισμό 
χώρου σχολείου στο Ο.Τ. 679. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Τις διατάξεις: 

α) του Ν. Δ/τος της 17.7.1923 όπως μεταγενέστερα τροποποιήθη¬ 
καν και συμπληρώθηκαν και ειδικότερα τα άρθρα, 3, 29 και 70 και 
β) της παρ. 2 του άρθρου 4 του Ν. 623/1977 (ΦΕΚ 171/Α’). 

2. Τις διατάξεις του Ν. 1577/85 (ΦΕΚ 210/Α'). 

3. Τις διατάξεις του Α.Ν. 314/68 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αρ. 1018/71 Ν. 
Δ/γμα (220/Α) και με την παρ. 3 του άρθρου 34 του Ν. 1577/85 
(ΦΕΚ 210/Α). 

4. Τις διατάξεις του υπ’ αρ. 183/86 Π. Δ/τος (ΦΕΚ 70/Α). 


5. Την υπ’ αρ. 8/1992 (θέμα 6ο) γνωμοδότηση του Συμβουλίου 
ΧΟΠ Νομού Δυτ. Αττικής, αποφασίζουμε: 

Άρθρο Ιο 

Εγκρϊνεται η τροποποίηση του ρυμοτομικού σχεδίου Αγίας Βαρβά¬ 
ρας με τον καθορισμό «Χώρου σχολείου», στο με τα στοιχεία ΑΒΓΔΕ- 
ΖΗΑ τμήμα του Ο.Τ. 679, όπως φαίνεται στο τοπογραφικό διάγραμμα 
σε κλίμακα 1:200 που έχει θεωρηθεί από τον Δ/ντή της Δ/νσης Πολ/ 
μίας Δυτ. Αττικής και δημοσιεύεται με αυτή την απόφαση. 

Άρθρο 2ο 

Η ισχύς αυτής της απόφασης αρχίζει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 19 Μαρτίου 1992 
Ο Νομάρχης 

ΑΘΑΝΑΣΙΟΣ ΜΠΟΤΡΑΣ 


ΠΛ Έβν,κο τυ 7 ι 0 ,<.. /Η) . ... 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



